… oder etz werds aber  echt Ziit.  Es isch genau vor om Johr gsi, do bini au do hanne do ghogget und ha mir überleit, wa kennt me etz no andersch mache, it besser, nu andersch. Ich ha mir überleit, bled doher schwetze kasch scho räet guet, bled doher schriiebe anundfersich au, aber am beschte gohts alleweil no uff alemannisch. Da i scho en hochsprachliche Blog siit om Johr ghett ha, wa liet do näher als en Blog uff alemannisch z´verfasse, denkt, gseit, gmacht….des sich gange wiees Katzemache, so schnell hesch gar it kenne  luegge. Die erschte Iiträg sind gloffe wie z´Sau, es isch wieder mol us mir uusegschprudlet, des war e echti Freid. Ich ha mir denn au glei no bi de Muetterspröchler agmeldet, weil i denkt ha, des mos etz so sii. Sinereziit a de letschte Wiinächte hani no Ferz im Hirn ghett, do kennts innere Suu grad gruuse, mittlerwiili hanni messe lehre, es isch it als so offach, bsunders wemers dopplet nimmt. Die Kontakt zu de Muettersprochler hanni blederwies schlieffe loh, des war etz hinnedri gsehe en Fehler, do heti  solle draabliebe… Aber im Frühjohr isch halt die KUWa-Gschicht dezwiwchekumme, do hanni meh als gnueg Arbett damitt ghett und underem Schtrich hetz sich au glohnt. Ich bi etz all am Hirne, wenn i en Widereischtig annigriegge könnt, so rät wossi des immer noit, wenns eifach könnts jeder. Uff alli Fäll, lange Redi gar kon Sinn, de Hegaublog uff alemannisch giits etz genau siit om Johr, do bini a bitzeli schtolz druff. Ich wär wietterhin do hanne do Iiträg mache, de Kontakt zu de Muettersproechler monni halt  wieder frisch knüpfe, wie und wo wosse au noit, luegger mer mol, denn wärre mer scho senne, well, wenn emol gluegget isch….  bis dertamol  de Michel vu Singe Süd